**სალაყბოს ფურცელი**

I

საყვარელო წარმკითხველო! გთხოვ მიცნობდე, მე გახლავარ მოლაყბე. რა ვქნა, დიაღ დიდი სათაკილო საჴელია, მაგრამ რა გაეწყობა. ის საზოგადოება, რომელსაცა მე ვუკუთვნი და რომელშიაცა ვიმყოფები, მოლაყბეს მეძახის. ილაჯია გაწყვეტილი, ისე უბედური ვარ, თუ ერთი ხმა ამოვიღე, ფიცხლავ იმას იტყვიან: აი დაიწყო მოლაყბემ, აი მოვიდა მოლაყბე, აბა მოლაყბეს ვკითხოთ, ეს რას იტყვის. ახლა ერთი მკითხეთ, რისთვის მეძახიან მოლაყბეს? ამისთვის რომ, მართლისათვის, რასაც კი სიმართლეზედ ვილაპარაკებ გულმხურვალედ და ხანგრძლივ, მოლაყბე ვარ! ეს ქვეყანა ასეთია, მართალი რომ არ გადის. ჩემს წყეულს საზოგადოებაში, (როგორ არ დავწყევლო, რომ ამგვარი შესარცხვენი სახელი მიწოდეს) ახლა-ხან ეშმაკად და ქაჯად, ერთი სიტყვა წამომცდა: მართლად თუ ტყვილად, ეგ თქუჱნ იცით როგორც გინდათ იფიქრეთ, მე კი მართლად მიმაჩნდა და. იმ ერთის სიტყვისათვის, ცოტა გაწყდა წმინდის სტეფანესავით ქვითთ არ ჩამქოლეს! (განა ტყვილია, რომ ქართველების უბედურებით მდგომარეობაში ყოფნის მიზეზნი ისევ თვთან ქართველები არიან?) არა, ღვთის გულისათვს მიპასუხეთ, ტყვილია? ამ თქმისთვს ჩასაქოლი ვარ? ამ თქმისთვის და ამაზედ ხანგრძლივ და გრძნობით საუბრისათვს, მოლაყბე ვარ?

მაგრამ ვის ვკითხავ! მისთვს იქნება თქუჱნც დამიწყოთ ლანძღვა; იქნება თქუჱნც უკუმიდგეთ და მიუდგეთ ჩემს შესარცხვენელს საზოგადოებასა და სთქუათ: მართლად რომ, სიმართლით დაურქმევიათ მოლაყბეო! დაეხსენი, რაც გინდათ თქვით, დაეხსენ, თქუჱნც გამლანძღეთ მოლაყბე კაცი ჩემის სიმართლისათვს, კიდევ ვიტყვი და განვიმეორებ, რომ ჩუჱნის უბედურებით მდგომარეობის მიზეზნი ვართ თვთან ჩუჱნ და ამას კიდეც დავამტკიცებ. – სად იყო ჩუჱნს ტფილისის ქალაქში ამისთანა მშვენიერი სახლები, როგორსაცა ახლა ვხედავთ? სად იყო ჩუჱნს ქალაქში ამისთანა ჩინებული ხიდი, რომელიცა აღშენდა მტკვრის მდინარეზედ?-სადაცა ყოფილა ადრე კალო და საბძელი, იქ ვხედავთ სამსა და ოთხს ეტაჟიან სახლებსა; სადაცა ყოფილან ნახნავები, იქ ვხედავთ მშვენიერსა ბულვარსა, რომელზედაც ნაცვლად ახლანდელის განათლებულის კაცებისა, ურეკიათ ნახირი! სად იყო ადრე ქართული ტეატრი? მგონია საჴელიც არ იცოდნენ ამა უცნაურის საგნისა! მგონია სმენათაც არ გაეგონათ ჩუჱნთა წინაპართა. სადა გვქონდა ჟურნალი და რომელი «ცისკარი» გამოდიოდა თამარ მეფის დროს, რომელსა საუკუნესაც ეძახიან ოქროს საუკუნედ!...

ეს ხომ კარგად ვიცით, ყოვლის ხალხის განათლება მდგომარეობს ლიტერატურაში, რომელიცა ხსნის კაცის გონებასა. რაკი კაცს გონება გაეხსნა, რას არა იქმს?

რას არ მოიგონებს, რას არ შეუდგება გაბედულობით? მაშინ ის დაარღვევს ყოველსა თითქმის შეუძლებელსა საქმესა. ეს ხომ კარგად ვიცით, ლიტერატურის საფუძველი, ჯერ არის ჟურნალი, შემდგომს-ტეატრი. ისე ზრუნავს იმ დღიდან, რა დღითგანაც იმყოფება საქართველო რუსეთის ფარველობასა ქვეშე უმაღლესი ჩუჱნი მთავრობა, რომ არასა ზოგავს ჩუჱნის კეთილ-მდგომარეობისათვის!...

დასამტკიცებლად ამისსა, მოგვცა, ჩუჱნს სამშობლო ენაზედ ტეატრი; მოგვცა ჩუჱნს სამშობლო ენაზედ ჟურნალი, გახსნა ვაჭრობა ოთხკუთხივ და სხ. ახლა ესა ვსთქვათ: მოვიხმარეთ ესე ყოველი მოცემული მთავრობისაგან? გადაუხადეთ მადლობა, ამ გვარ მთავრობის კეთილ განზრახვისათვს? იმ მადლობას მიიღებდა მთავრობა სიხარულით, რომ მოგვეხმარებინა ყოველი ესე და მიგვეცა წარმატებაში.

მაგრამ რომ ვერ მოვიხმარეთ პირველი, რომ ვერ ვიშვნევთ მეორეს. რა ვიცით ჩუჱნ ამ გვართ სასარგებლო საგანების მოხმარება! აბა რა ჩუჱნი საქმეა? სად შეგვიძლიან! მხოლოდ ღმერთს ამაში მოუცია ჩუჱნთვს ნიჭი, მე მოლაყბე დამიძახონ, იმას სულელი, სხვას ტუტუცი და სხ. აი რა მიდის ჩუჱნში წარმატებაში, ეს ძალიან დიდს როლს თამაშობს ჩუჱნში! ძნელი ეს არის, რომ ღმერთს მოუცია თვალები ახილებული და არა აუხილებელი, მაგრამ ვერასა ვხედავთ; ყურები მოუცია მსმენელი და არა ყრუ-ვერას ვისმენთ! რომ არა გვესმისრა, მაშასადამე როგორ უნდა მოვიხმაროთ. თჳალები გვაქუს, ვერა ვხედავთ, ყურები გვაქუს და არა გვესმისრა. აკი რომ ვერა დავინახეთ რა ქართულს ტეატრში, თავი დავანებეთ; აკი რომ ვერა გავიგეთ რა სასარგებლო იყო თუ არა, მოვსპეთ. როგორ არ უნდა მოგვესპო, რომ არა გვესმოდა რა! იქნება იფიქრეთ, რომ მთავრობამ მოგვისპო! არასოდეს!

თუ მოსპობა უნდოდა, თავდაპირველად რაღათ მოგვცა. ეს კარგათ ვიცით, რამწამს იტყოდნენ ქართული წარმოდგენა არისო, ისე მირბოდნენ ქართველები თავიანთი სამშობლო ენაზედ წარმოდგენეებითგან, თითქოს ჭირი არისო და როდესაც იქმნებოდა სხჳათა ენაზედ, ფეხებს მიიმტვრევდნენ. ჩჳჱნი დიდი იმპერატორი მამობრივ ზრუნვას ჩჳჱნის სიამოვნებისა და სასარგებლო საქმისათვს. მთავრობა იმასა ჰგონებდა, რომ გვიამებოდა დიდად და სასიამოვნოდ მივიღებდით, თუკი არა გვსურს, არ ვნახავთ ღვთის მოცემულის ლიტონის თჳალებით, არ შევისმენთ მსმენელ ყურებით, რად შეგვაწუხებს. თავისი მოცემული თვითანვე მიიღო, მხოლოდ დაგვაკლდა ჩჳჱნ, - თუ გვესმოდეს, «კაცი პატივსა შინა იყო და არა გულის ხმა ჰყო,» ბრძანებს საღმრთო სიტყჳა. ტეატრს ვიღა ჩივის, ამას ვჩივი ახლა, რომ ჩვენს საბრალო «ცისკარსაც» ამისთანა ხვედრი არ დაეცეს!... ჩჳჱნის ჭკუისაგან არც ეს არის გასაკვირველი! რაკი «ცისკარზედ» დავიწყე ლაპარაკი, თავდაპირველად ეს უნდა ვსთქჳა: უფალმან რედაქტორმან «ცისკრისამ» დაგვიბეჭდა ორი განცხადება ჟურნალში: პირველის განცხადებით მოიწვევს ყოველთა ქართველთა ჴელის მოსაწეარად, რადგანც გასჭირებია გამოცემა მცირეთა ჴელის მომწერთა მიხედვით.

იმ განცხადებაში გულწრფელობით აღვიარებს თავის რედაქციის შეუძლებლობასა. ეს თუ კაცნი ვართ და მცირედიცარი გრძნობა გვაქჳს, დიდი შეურაცხყოფა არის ჩჳჱნთვს, ამისთვს რომ რედაქციის სიღარიბე, არის საზოგადოების სიღარიბე, რადგანაც ლიტერატურა საზოგადოა და არა კერძოობითი. ყოველი ქართველი მოვალე არის თავის სამშობლო ენას მისცეს შემწეობა... მეორე განცხადებაში (მეათე ნომერში) გვიწერს, რომ

ჴელის მომწერთა ვითომც ვეღარ ასდიოდეს! აი სიცრუვე! მე ესეც ვიცი, რომ კვიტანციას ძალის ძალად მიაყენებს ხოლმე კარზედ. აი კიდენ დიდი შეურაცხყოფა ჩჳჱნთვს პირველი რედაქტორისა (მაგრამ არცა თუ გასამტყუნარია, ქართველებს ყოველთვს ძალა გვაბედვინებს), რომ კარდაკარ დააქუს კვიტანციები და მეორე ჩჳჱნთვს, რომ იქამომდენ უგრზნობელნი ვართ და არა გვესმირა, ერთი პირი თვთან თავისის ნებით არასოდეს არ მივა და არ მოაწერს ჴელსა. ახლა იფიქრეთ, ეს ჟურნალიც რომ მზგავსად ტეატრისა

მოისპოს, ვინ იქმნება მიზეზი: ჩჳჱნა თუ მთავრობა? ჩჳჱნ ქართველები ხომ ვტყუვით საზოგადოდ და უმეტესად მიზეზნი ყოვლისა ამის სასარგებლო საქმის მოსპობისა, არიან უფალნი წარმომადგენელნი საზოგადოებისა, რომელნიცა ატარებენ მხოლოდ საჴელსა და სრულებით ჴელითგან არა გამოუათ\რა! აქ არის მიზეზი თვთან საზოგადოებაცა, ასე რომ, რად ვირჩევთ იმისთანა პირს, რომელსაცა სრულებით არაფერი ნაყოფი არა გამოუა\რა საზოგადოებისა სასარგებლოდ? პირველი მოვალეობა იმათი მდგომარეობს მასში, რომ

ჩვენ ყოველთა ჩაგვაგონებდეს ყოველსა სასარგებლო საქმესა. იქნება არა გვესმისრა! მაგრამ ძნელი ეს არის, რომ მგონია ის უფალნი, არა თუ სხჳათა ჩააგონებდნენ, თვთანაც არ იწერენ და თუ იწერენ, აქამომდენ ფულს არ შეიტანენ რედაქციაში. უბრალო საქმეზედ, ოღონდ კი საკმაყოფილო იყოს, ოცს თუმანსაც დავხარჯავთ! ახლა იფიქრეთ, რა უნდა ქმნას

საცოდავმან ჟურნალის გამომცემმან? რომ მოსპოს, იტყვიან რად მოსპოვო? იმას კი აღარ წარმოიდგენენ, რომელი შეძლება მოიხმაროს გამოსაცემად. თუ არიან იმდენი, რომელთაცა ესმით ძალა ამგვარის საზოგადო საგნისა, ისინი საუბედუროდ ჩჳჱნდა, ღარიბნი არიან და რომელთაცა აქუსთ შეძლება, დიდს ხარისხზედაც იმყოფებიან, იმათ ისე გასციებიათ გული, რომ არცა ქართველებში ურევიან და არცა სხვათ სჯულის ხალხში. ახლა იმისთანა საუკუნეში ვდგევართ, ჩვენის დიდის იმპერატორის წყალობით, რომ რას არა ვიქმთ? მაგრამ რა გაეწყობა: გონება ჩჳჱნი ყოველის მხრით დაბნეულია. პირველი აქედგან ავიღოთ მაგალითი, რომ კაცი ყოველსავე თავის აზრს წარმოსთქჳამს უშიშრად, ყოველს კაცს შეუძლიან სჯა, როგორც ჭკუა უჭრის, მაშასადამე, რას მოგვიკეცია და რას ვსხედვართ; რას გვარგებს სხჳათა განათლება. თუ ჩჳჱნ არ გავინათლეთ თავი, ვწეროთ, ვიკითხოთ, ვიმუშაოთ, ვიბეჯითოთ, რომ თქვან ესენიც ხალხში ურევიანო! ვიფიქროთ, ვიაზროთ, ვსაჯოთ, გზა გახსნილი გვაქჳს, ალაგი გვაქჳს ჟურნალში. იქნება დამცინოთ, ზემოთაც მოვიხსენიე, ჩჳჱნი თვსება ეს არის; იქნება სთქჳათ ეს სულელი ვინ არისო. რადგანაც გსურთ. მოვაწერ ამ ჩემის სალაყბო ფურცლის ქვემოთ, არა ნამდვილს გვარს, არამედ თვთ იმ საჴელს, რომელსაცა ჩემი საზოგადოება მიწოდებს, და თუ უეჭველად გსურთ შეიტყოთ, მიმართეთ ზემო ხსებულს საზოგადოებასა და ის გეტყვით, ვინცა ვარ. უ? !... ეს როგორღაც ფიქრმან შორს გამიტაცა! მშვიდობით! ზოგი შემდგომს იყოს. მერმეთ მოვილაპარაკებ თქჳჱნთან. ჯერ ეს საკმაოა. მეყო ამდენი ლაყბობა.

მოლაყბე.

**დაიბეჭდა ჟურნალ «ცისკარში», 1857 წ. №11.**